**Per** ***Mikael*** **Niemi** (fødd 13. august 1959 er ein svensk (tornedalsk) forfattar.

Biografi
--------

Niemi er frå Tärnaby i Tärna forsamling i Västerbottens län. Faren hans jobba i politiet og mora hans var lærar og talepedagog. Han vart fødd i Tärnaby men vaks opp i Pajala og drøymde tidleg om å bli forfattar. I femtenårsalderen byrja han å skrive dikt og noveller. Han flytta til Luleå og utdanna seg til ingeniør innanfor el- og teleteknikk på fireårig teknisk linje ved Midskogsskolan. I Luleå vart han verande i 20 år før han flytte attende til Pajala. 

Niemi, som mellom anna har jobba som lærarvikar, debuterte i 1988 med diktsamlinga *Näsblod under högmässa*. Han har skrive lyrikk, prosa og dramatikk for både radio og scene. Gjennombrotet fekk han med *Populärmusik från Vittula*, som òg fekk Augustpriset i 2000. Mykje av inspirasjonen kjem ifrå eigen oppvekst i det tospråklege Tornedalen.

Ei av fritidsinteressene hans er astronomi.

Kona hans, Eelkje Tuma, er antropolog og opphavleg frå Friesland i Nederland. Ho kom til Tornedalen for å studere gravleggingstradisjonar.

Forfattarskap
-------------

Mikael Niemi debuterte i 1988 med ei diktsamling. Romandebuten kom i 1994 med ungdomsboka *Kyrkdjävulen* (omsett til bokmål som *Djevelen i kirken*), som vart følgt tre år seinare av *Blodsugarna* med same hovudpersonar. I 2000 slo han gjennom både hjå lesarar og kritikarar med romanen *Populärmusik från Vittula* (bokmål *Populærmusikk fra Vittula*) som seinare har vorte filmatisert og har omsett til mange språk. Den science fiction-inspirerte oppfylgjaren *Svålhålet* (bokmål *Knølhølet*) fekk meir blanda respons. Med *Mannen som dog som en lax* (bokmål: *Mannen som døde som en laks*), som har ytre form som ein kriminalroman, vende Niemi attende til Tornedalsmiljøet.

Romanen *Fallvatten* (bokmål *Fallvann*) frå 2012 handlar om ein flaumkatastrofe i Norrbotten og vart veldig positivt teken imot av kritikarane. I 2017 kom romanen *Koka björn* (bokmål *Koke bjørn*) som handlar om prosten Lars Levi Laestadius. Utanom lyrikk og prosa har Niemi òg skrive drama. Han var òg med og skreiv manus til komedieserien *Bondånger* som vart sendt på SVT i 1997–1998.

Bibliografi
-----------

* 1983 – *Rusning*, hefte frå serien *under trettio*
* 1988 – *Näsblod under högmässan*, diktsamling
* 1988 – *Mitt i skallen!*, rapportbok om gymnasieskolen
* 1989 – *Änglar med mausergevär*, diktsamling
* 1989 – *Med rötter här uppe*, rapportbok om Tornedalen
* 1994 – *Kyrkdjävulen* (bokmål: *Djevelen i kirken*), ungdomsroman
* 1997 – *Blodsugarna*, ungdomsroman
* 2000 – *Populärmusik från Vittula* (bokmål: *Populærmusikk fra Vittula*), roman, filmatisert i 2004 som *Populärmusik från Vittula*
* 2004 – *Svålhålet – Berättelser från rymden* (bokmål: *Knølhølet: fortellinger fra verdensrommet*), science fiction-novellsamling
* 2006 – *Mannen som dog som en lax* (bokmål: *Mannen som døde som en laks*), kriminalforteljing
* 2006 – *Jag gjorde Vietaskuppen*, drama
* 2010 – *Skjut apelsinen* (bokmål: *Bomb dem!*), ungdomsroman
* 2012 – *Fallvatten* (bokmål: *Fallvann*), roman
* 2017 – *Koka björn* (bokmål: *Koke bjørn*), roman

Kjelder
-------

* *Denne artikkelen bygger på «Mikael Niemi» frå Wikipedia på svensk, den 18. juni 2023.*

1. ↑  «Mikael Niemi, 50 år, firar med kultur». 12 augusti 2009.
2. ↑  «Mikael Niemi slår rot» (på svensk). Dagens nyheter. Arkivert frå originalen 29. september 2007.
3. ↑  «Amatörastronom i Pajala». Curie – en tidning från Vetenskapsrådet. Arkivert frå originalen 27. januar 2013.
4. ↑  «Eelkje Tuma, Invandrade författare». *immigrantinstitutet.se*. Arkivert frå originalen 22. juni 2020. Henta 22. juni 2020.
5. ↑  «Mikael Niemi». Norrbottensförfattare.se. Arkivert frå originalen 20. mai 2018.
6. ↑  «Fallvatten». Piratförlaget.
7. ↑  «Mikael Niemi». Piratförlaget.
8. ↑  «Ronny Erikssons Bondånger - Säsong 1 - Avsnitt 1 av 8: Dråpslaget» (på svensk). Henta 31. oktober 2020.

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS

 |